stanford-oval/wikipedia huggingface dataset:
ซูเปอร์เซ็นไตซีรีส์
ซูเปอร์เซ็นไตที่ออกอากาศในต่างประเทศ > บราซิล

ฉายตั้งแต่ปี ค.ศ. 1988 ถึง ค.ศ. 1995 ออกอากาศทางสถานีโทรทัศน์ Rede Manchete, Rede Record, Rede Bandeirantes เรื่องแรกที่ออกอากาศมาพากย์เป็นภาษาโปรตุเกสคือ เชนจ์แมน ซึ่งพอออกอากาศก็ได้รับความนิยมเท่ากับซีรีส์เมทัลฮีโร่ จิ้งจอกอวกาศจัสเปี้ยน ที่ออกอากาศในช่วงเวลาเดียวกัน ในปี ค.ศ. 2013 และ ค.ศ. 2014 เชนจ์แมนและแฟลชแมน ได้ออกอากาศอีกครั้งทางสถานีโทรทัศน์ Ulbra TV, Rede Brasil
ขบวนการนักสู้สายฟ้า เชนจ์แมน ฉายในปี ค.ศ. 1988, ค.ศ. 2014
ขบวนการซูเปอร์โนวา แฟลชแมน ฉายในปี ค.ศ. 1989, ค.ศ. 2013
ขบวนการอันยิ่งใหญ่ โกกุลไฟว์ ฉายในปี ค.ศ. 1990
ขบวนการแสง มาสค์แมน ฉายในปี ค.ศ. 1991
ซูเปอร์เซ็นไตที่ออกอากาศในต่างประเทศ > ฝรั่งเศส

ออกอากาศทางช่องเตแอ็ฟเอิง เมื่อปี พ.ศ. 2528 เรื่องแรกที่นำออกอากาศมาพากย์เป็นภาษาฝรั่งเศสคือขบวนการซูเปอร์อิเล็กตรอน ไบโอแมน ซึ่งได้รับความนิยมมากในประเทศฝรั่งเศส จนทำให้เรื่องต่อมาถูกเรียกเป็นไบโอแมนภาคต่อ ๆ มาแทน ซึ่งในประเทศฝรั่งเศสฉายซีรีส์ซูเปอร์เซ็นไตมาแล้วถึง 6 เรื่องได้แก่
ขบวนการซูเปอร์อิเล็กตรอน ไบโอแมน
ขบวนการซูเปอร์โนวา แฟลชแมน
ขบวนการแสง มาสค์แมน ใช้ชื่อว่า ไบโอแมน 2
ขบวนการสุดยอดสรรพสัตว์ ไลฟ์แมน ใช้ชื่อว่า ไบโอแมน 3
ขบวนการความเร็วสูง เทอร์โบเรนเจอร์
ขบวนการแห่งโลก ไฟว์แมน
ขบวนการวิหคสายฟ้า เจ็ทแมน
นอกจากนี้ประเทศฝรั่งเศสยังทำผลงานรูปแบบซูเปอร์เซ็นไตของตัวเองชื่อว่า จูชิเซ็นไต ฟรองซ์ไฟว์
ซูเปอร์เซ็นไตที่ออกอากาศในต่างประเทศ > เอเชีย > ประเทศไต้หวัน

ในประเทศไต้หวันเรื่องแรกที่ออกอากาศคือ ขบวนการนินจา คาคุเรนเจอร์ ในชื่อ 影子神兵 หลังจากนั้นกาโอเรนเจอร์เป็นต้นไปได้ออกอากาศในประเทศไต้หวันอีกครั้ง
ซูเปอร์เซ็นไตที่ออกอากาศในต่างประเทศ > เอเชีย > ประเทศเกาหลีใต้

ในประเทศเกาหลีใต้ได้มีการออกอากาศซูเปอร์เซ็นไตเรื่องแรกคือ ขบวนการนักรบไดโนเสาร์ อาบะเรนเจอร์ แต่ชื่อเรื่องกลับใช้ชื่อ พาวเวอร์เรนเจอร์ เนื่องจาก ประเทศเกาหลีใต้เคยนำซีรีส์พาวเวอร์เรนเจอร์มาออกอากาศทางทีวีมาก่อน โดยก่อนหน้านั้น ขบวนการซูเปอร์โนวา แฟลชแมน เคยถูกวางจำหน่ายในรูปแบบวิดีโอ VHS พากย์ภาษาเกาหลีมาก่อนที่จะฉายทางโทรทัศน์
พาวเวอร์เรนเจอร์ ไดโนธันเดอร์ (파워레인저 다이노썬더)
พาวเวอร์เรนเจอร์ S.P.D. (파워레인저 S.P.D.)
พาวเวอร์เรนเจอร์ แมจิกฟอร์ซ (파워레인저 매직포스)
พาวเวอร์เรนเจอร์ เทรเจอร์ฟอร์ซ (파워레인저 트레저포스)
พาวเวอร์เรนเจอร์ ไวลด์สปิริตส์ (파워레인저 와일드스피릿)
พาวเวอร์เรนเจอร์ เอนจินฟอร์ซ (파워레인저 엔진포스)
พาวเวอร์เรนเจอร์ จังเกิ้ลฟอร์ซ (파워레인저 정글포스)
พาวเวอร์เรนเจอร์ มิราเคิลฟอร์ซ (파워레인저 미라클포스)
พาวเวอร์เรนเจอร์ กัปตันฟอร์ซ (파워레인저 캡틴포스)
พาวเวอร์เรนเจอร์ โกบัสเตอร์ส (파워레인저 고버스터즈)
พาวเวอร์เรนเจอร์ ไดโนฟอร์ซ (파워레인저 다이노포스)
พาวเวอร์เรนเจอร์ เทรนฟอร์ซ (파워레인저 트레인포스)
พาวเวอร์เรนเจอร์ นินจาฟอร์ซ (파워레인저 닌자포스)
พาวเวอร์เรนเจอร์ ไดโนฟอร์ซ เบรฟ (파워레인저 다이노포스 브레이브)
พาวเวอร์เรนเจอร์ แอนิมอลฟอร์ซ (파워레인저 애니멀포스)
พาวเวอร์เรนเจอร์ แกแล็คซี่ฟอร์ซ (파워레인저 갤럭시포스)
พาวเวอร์เรนเจอร์ ไดโนโซล (파워레인저 다이노소울)
พาวเวอร์เรนเจอร์ ลูแปงฟอร์ซ VS แพทโทรลฟอร์ซ (파워레인저 루팡포스 VS 패트롤포스)
พาวเวอร์เรนเจอร์ เซ็นไคเจอร์ (파워레인저 젠카이저)
พาวเวอร์เรนเจอร์ ดงบราเธอร์ส  (아바타로전대 돈브라더즈)
ซูเปอร์เซ็นไตที่ออกอากาศในต่างประเทศ > เอเชีย > ประเทศไทย > สื่อในประเทศไทย

ในประเทศไทยมีซูเปอร์เซ็นไตในแบบฉบับของตัวเอง ทั้งละครโทรทัศน์, แอนิเมชัน และ โฆษณา
ขบวนการสปอร์ตเรนเจอร์
คริสตัลไนท์
โจ๋เรนเจอร์
ริวจิไฟว์
แหล่งข้อมูลอื่น

スーパー戦隊ネット - เว็บไซต์อย่างเป็นทางการของโตเอะ
スーパーせんたいフレンズ - เว็บไซต์สำหรับครอบครัว
東映ビデオ - เว็บไซต์สินค้า DVD ของซูเปอร์เซ็นไตซีรีส์
東映特撮YouTube official - ช่องอย่างเป็นทางการของยูทูบ
スーパー戦隊オフィシャル ที่เอกซ์ (ทวิตเตอร์)
スーパー戦隊おもちゃウェブ - เว็บไซต์อย่างเป็นทางการของบันได
スーパー戦隊食玩ポータル - เว็บไซต์อย่างเป็นทางการของบันได
ปางสรงน้ำฝน

พระพุทธรูปปางสรงน้ำฝน ณ วัดพระปฐมเจดีย์ราชวรมหาวิหาร
ปางสรงน้ำฝน เป็นพระพุทธรูปอยู่ในอิริยาบถประทับยืน ทรงห่มผ้าวัสสิกสาฎก (ผ้าอาบน้ำฝน) เฉลียงพระอังสา (บ่า) พระหัตถ์ซ้ายห้อยลงข้างพระวรกาย พระหัตถ์ขวายกขึ้นลูบที่พระอุระ (อก) เป็นกิริยาสรงน้ำฝน
ประวัติ

สมัยหนึ่งนครสาวัตถีเกิดความแห้งแล้ง ฝนฟ้าไม่ตกต้องตามฤดูกาล พืชผลได้รับความเสียหาย ขาดแคลนน้ำอุปโภคบริโภค มหาชนทั้งหลายต่างพร้อมใจกันมากราบทูลอาราธนาให้พระสัมพุทธเจ้าเสด็จออกสรงน้ำฝน ณ กลางแจ้งด้วยเชื่อในพุทธปาฏิหาริย์และพระมหากรุณาธิคุณอันหาที่สุดมิได้ พระพุทธองค์มีพระประสงค์จะอนุเคราะห์มหาชน จึงทรงผ้าวัสสิกสาฎก (ผ้าอาบน้ำฝน) แล้วเสด็จออกไปยืน ณ กลางแจ้ง แล้วทอดพระเนตรแลดูทิศทั้งหลาย ด้วยพุทธานุภาพ ทันใดนั้นมหาเมฆก็บังเกิดขึ้นเป็นอัศจรรย์ เกิดเสียงฟ้าร้องคำรามสายฟ้าแลบแปลบปลาบ พลันฝนก็ตกลงมาอย่างมากมาย ยังผลให้พระพุทธองค์สรงน้ำฝนกลางแจ้งได้สมพระประสงค์ มหาชนทั้งหลายได้อาบและดื่มกินอย่างสุขสำราญทั่วกัน
ความเชื่อและคตินิยม

เป็นพระพุทธรูปประจำรัชกาลสมเด็จพระเจ้าสุริเยนทราธิบดี (พระเจ้าเสือ)
ปางประดิษฐานรอยพระพุทธบาท

พระพุทธรูปปางประดิษฐานรอยพระพุทธบาท ณ วัดพระปฐมเจดีย์ราชวรมหาวิหาร
ปางประดิษฐานรอยพระพุทธบาท เป็นพระพุทธรูปอยู่ในอิริยาบถยืน พระหัตถ์ทั้งสองวางอยู่ที่พระเพลา (ตัก) บางแบบประสานพระหัตถ์วางที่พระเพลา พระบาทซ้ายทรงเหยียบหลังพระบาทขวา เป็นกิริยากดพระบาท
ประวัติ

ปางประดิษฐานรอยพระพุทธบาทนั้น เกี่ยวข้องกับพระพุทธประวัติ 3 เหตุการณ์ ดังนี้ คือ ครั้งเมื่อพระสัมมาสัมพุทธเจ้าเสด็จเขาสัจพันธ์ ทรงหยุดบุษบกอยู่บนอากาศ เพื่อทรมานสัจพันธ์ฤๅษีให้ละมิจฉาทิฐิ จนได้อุปสมบทเป็นพระภิกษุ แล้วขึ้นบุษบกตามเสด็จไปยังสถานที่ที่ทรงรับนิมนต์ไว้ เมื่อพระพุทธองค์ทรงทำภัตกิจเสร็จ พญานาคราชทูลขอให้ประดิษฐานรอยพระพุทธบาทไว้ริมฝั่งนัมทามหานที ครั้งที่ 2 เมื่อเสด็จกลับถึงเขาสัจพันธ์ ได้ตรัสสั่งพระสัจพันธ์ให้พักอยู่ที่เขาแห่งนี้ เพื่อปลดเปลื้องผู้ที่พระสัจพันธ์เคยสอนลัทธิผิด ๆ ไว้ ให้พ้นจากมิจฉาทิฐิ พระพุทธองค์ได้ประดิษฐานรอยพระพุทธบาทไว้ที่หลังหิน ตามที่พระสัจพันธ์ทูลขอไว้ และครั้งที่ 3ในพระนครโกสัมพี มีพราหมณ์ชื่อว่า มาคันทิยะ มีธิดาสาวสวยชื่อ มาคันทิยา มาคันทิยะได้เห็นพระพุทธองค์ซึ่งงามพร้อมด้วยมหาบุรุษลักษณะทุกประการ จึงนำลูกสาวมาถวาย พระพุทธองค์ได้ทรงประดิษฐานรอยพระพุทธบาทเบื้องขวาให้ปรากฏยังพื้นดิน แล้วเสด็จจากไปประทับอยู่ในบริเวณนั้น พราหมณีภรรยามาคันทิยพราหมณ์เห็นรอยพระพุทธบาทแล้วทราบทันทีว่า รอยเท้าเช่นนี้เป็นรอยเท้าของคนสละกามได้แล้ว ต่อมาทรงแสดงธรรมโปรดพราหมณ์ทั้งสองจนได้เป็นพระอนาคามี
ความเชื่อและคตินิยม

เป็นพระพุทธรูปประจำเดือนสิบ
เป็นพระพุทธรูปประจำรัชกาลสมเด็จพระเจ้าอยู่หัวบรมโกศ
จังหวัดนนทบุรี

"นนทบุรี" เปลี่ยนทางมาที่นี่ สำหรับความหมายอื่น ดูที่ นนทบุรี (แก้ความกำกวม)
| จังหวัดนนทบุรี |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Nonthaburi
(จากซ้ายไปขวา บนลงล่าง) เจดีย์เอียงในวัดปรมัยยิกาวาส, วัดเฉลิมพระเกียรติวรวิหาร, วัดกู้, ศาลากลางจังหวัดนนทบุรีหลังเก่า, อิมแพ็ค เมืองทองธานี, รถไฟฟ้ามหานคร สายฉลองรัชธรรม
   ธง ตรา
คำขวัญ: พระตำหนักสง่างาม ลือนามสวนสมเด็จ เกาะเกร็ดแหล่งดินเผา วัดเก่านามระบือ เลื่องลือทุเรียนนนท์ งามน่ายลศูนย์ราชการ
แผนที่ประเทศไทย จังหวัดนนทบุรีเน้นสีแดงแผนที่ประเทศไทย จังหวัดนนทบุรีเน้นสีแดง
ประเทศ:  ไทย
การปกครอง
 • ผู้ว่าราชการ : เกียรติศักดิ์ ตรงศิริ   (ตั้งแต่ พ.ศ. 2567) 
 • นายก อบจ. : ธงชัย เย็นประเสริฐ   (ตั้งแต่ พ.ศ. 2547) 
พื้นที่
 • ทั้งหมด: 622.303 ตร.กม. (240.273 ตร.ไมล์)
อันดับพื้นที่: อันดับที่ 75
ประชากร (พ.ศ. 2567)
 • ทั้งหมด: 1,317,919 คน
 • อันดับ: อันดับที่ 13
 • ความหนาแน่น: 2,117.81 คน/ตร.กม. (5,485.1 คน/ตร.ไมล์)
 • อันดับความหนาแน่น: อันดับที่ 2
รหัส ISO 3166: TH-12 
ชื่อไทยอื่น ๆ: เมืองนนท์
สัญลักษณ์ประจำจังหวัด
 • ต้นไม้: นนทรี
 • ดอกไม้: นนทรี
 • สัตว์น้ำ: ปลาเทพา
ศาลากลางจังหวัด
 • ที่ตั้ง: ภายในศูนย์ราชการจังหวัดนนทบุรี ซอยรัตนาธิเบศร์ 6 ตำบลบางกระสอ อำเภอเมืองนนทบุรี จังหวัดนนทบุรี 11000
 • โทรศัพท์: 0 2580 0705-6
 • โทรสาร: 0 2580 0705-6
เว็บไซต์: http://www.nonthaburi.go.th/
 
 ส่วนหนึ่งของสารานุกรมประเทศไทย
นนทบุรี เป็นจังหวัดหนึ่งในภาคกลางของประเทศไทย จัดตั้งขึ้นครั้งล่าสุดโดยพระราชบัญญัติจัดตั้งจังหวัดสมุทรปราการ จังหวัดนนทบุรี จังหวัดสมุทรสาคร และจังหวัดนครนายก พุทธศักราช 2489 ซึ่งมีผลใช้บังคับตั้งแต่วันที่ 9 พฤษภาคม พ.ศ. 2489 และเป็นจังหวัดที่อยู่ใกล้กรุงเทพมหานครมากที่สุด ด้วยระยะทาง 20 กิโลเมตร
ปัจจุบัน จังหวัดนนทบุรีจัดเป็นพื้นที่ในเขตปริมณฑลของกรุงเทพมหานคร มีขนาดเนื้อที่ใหญ่เป็นอันดับที่ 75 ของประเทศ (รวมกรุงเทพมหานคร) แต่มีประชากรหนาแน่นที่สุดเป็นอันดับที่ 2 รองจากกรุงเทพมหานคร
ประวัติศาสตร์

สภาพทั่วไปของจังหวัดนนทบุรีเป็นที่ราบลุ่มมีความอุดมสมบูรณ์ จึงมีผู้คนมาตั้งถิ่นฐานเป็นชุมชนหนาแน่นตามริมแม่น้ำเจ้าพระยามาตั้งแต่อดีต เช่น บ้านวัดชลอ บ้านวัดเขมา บ้านบางม่วง บ้านตลาดขวัญ บ้านบางขนุน เป็นต้น
ประวัติศาสตร์ > สมัยธนบุรี

ในสมัยสมเด็จพระเจ้าตากสิน ได้โปรดเกล้าฯ ให้ข้าหลวงไปรับครอบครัวชาวมอญมาตั้งบ้านเรือนอยู่ในแขวงเมืองนนท์ ในท้องที่ปากเกร็ด หลังจากที่มอญพ่ายพม่า ในภาวะสงครามคืนสู่ปกติ ชาวนนทบุรีเริ่มเพาะปลูก ค้าขายและติดต่อกับเมืองหลวง นนทบุรีขณะนั้นมีสถานะเป็นชานพระนคร ยังเป็นแหล่งรองรับชาวกรุงเก่า
ประวัติศาสตร์ > สมัยรัตนโกสินทร์

ในรัชสมัยพระบาทสมเด็จพระพุทธเลิศหล้านภาลัย โปรดเกล้าฯ ให้ผู้คนต่างถิ่นตั้งถิ่นฐานอยู่ที่เมืองนนทบุรี เมืองปทุมธานี และเมืองนครเขื่อนขันธ์ นอกจากนี้ยังมีชาวไทยมุสลิมเมืองปัตตานีที่ถูกกวาดต้อนเข้ามาในรัชสมัยพระบาทสมเด็จพระพุทธยอดฟ้าจุฬาโลกมหาราช และชาวไทยมุสลิมเมืองไทรบุรีที่เข้ามาในรัชสมัยพระบาทสมเด็จพระนั่งเกล้าเจ้าอยู่หัว ทั้งสองพระองค์โปรดเกล้าฯ ให้ชาวไทยมุสลิมเหล่านี้ตั้งถิ่นฐานที่บ้านท่าอิฐ (ปัจจุบันอยู่ในเขตอำเภอปากเกร็ด) และบ้านบางบัวทอง
ต่อมาในรัชสมัยพระบาทสมเด็จพระจอมเกล้าเจ้าอยู่หัว พระองค์โปรดเกล้าฯ ให้เปลี่ยนสร้อยชื่อเมืองจากเดิมคือ เมืองนนทบุรีศรีมหาสมุทร เป็น เมืองนนทบุรีศรีมหาอุทยาน และต่อมาเปลี่ยนเป็น เมืองนนทบุรีศรีเกษตราราม ในสมัยรัตนโกสินทร์ตอนต้นนี้ เมืองนนทบุรีมีฐานะเป็นหัวเมืองชายทะเล สังกัดกรมท่า
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงปฏิรูปการปกครองหัวเมืองต่าง ๆ เป็นการปกครองส่วนภูมิภาค เมืองนนทบุรี จึงจัดอยู่ในมณฑลกรุงเทพ แบ่งเขตการปกครองออกเป็น 4 อำเภอ ได้แก่ อำเภอตลาดขวัญ อำเภอบางใหญ่ อำเภอบางบัวทอง และอำเภอปากเกร็ด ส่วนศาลากลางเมืองนนทบุรีนั้นโปรดเกล้าฯ ให้ย้ายจากปากคลองอ้อม บ้านบางศรีเมือง มาตั้งอยู่ที่ปากคลองบางซื่อใกล้วัดท้ายเมือง จนกระทั่งปี พ.ศ. 2459 พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้เปลี่ยนคำว่าเมืองเป็น "จังหวัด" เมืองนนทบุรีจึงเปลี่ยนชื่อเรียกเป็น จังหวัดนนทบุรี
นอกจากนี้ ในปี พ.ศ. 2471 พระบาทสมเด็จพระปกเกล้าเจ้าอยู่หัวโปรดเกล้าฯ ให้ย้ายศาลากลางจังหวัดนนทบุรีมาตั้งที่โรงเรียนราชวิทยาลัย ศาลากลางจังหวัดแห่งนี้ตั้งอยู่ห่างจากที่ทำการเมืองและศาลากลางจังหวัดนนทบุรีในอดีตลงมาทางทิศใต้ ปัจจุบันก็คือศาลากลางจังหวัดหลังเก่าบริเวณท่าน้ำนนทบุรีนั่นเอง
ประวัติศาสตร์ > สมัยปัจจุบัน

ในปี พ.ศ. 2474 ทางราชการได้ตัดถนนประชาราษฎร์ ขึ้นเป็นเส้นทางเชื่อมการคมนาคมระหว่างจังหวัดนนทบุรีกับจังหวัดพระนครสายแรก และต่อมาจึงตัดถนนพิบูลสงครามเลียบแม่น้ำเจ้าพระยาขึ้นเป็นสายที่สอง ในท้องที่ตำบลสวนใหญ่
เมื่อวันที่ 10 ธันวาคม พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 ทางราชการจึงยุบจังหวัดนนทบุรีลงเพื่อเป็นการประหยัดงบประมาณ โดยโอนอำเภอเมืองนนทบุรีและอำเภอปากเกร็ดไปขึ้นกับจังหวัดพระนคร และโอนอำเภอบางกรวย อำเภอบางใหญ่ และอำเภอบางบัวทองไปขึ้นกับจังหวัดธนบุรี จนกระทั่งนนทบุรีได้รับการยกฐานะขึ้นเป็นจังหวัดอีกครั้งในปี พ.ศ. 2489 อำเภอต่าง ๆ จึงกลับมาอยู่ในเขตการปกครองของทางจังหวัดตามเดิม
ปี พ.ศ. 2499 กระทรวงมหาดไทยได้ยกกิ่งอำเภอไทรน้อยซึ่งแยกพื้นที่ปกครองจากอำเภอบางบัวทองมาตั้งแต่ปี พ.ศ. 2491 ให้มีฐานะเป็นอำเภอไทรน้อย จังหวัดนนทบุรีจึงมีเขตการปกครองรวม 6 อำเภอจนถึงปัจจุบัน
ในปี พ.ศ. 2535 กระทรวงมหาดไทยย้ายศาลากลางจังหวัดนนทบุรีและหน่วยงานราชการอื่น ๆ ไปตั้งอยู่ที่ศูนย์ราชการจังหวัดนนทบุรี ถนนรัตนาธิเบศร์ ตำบลบางกระสอ และใช้เป็นที่ทำการมาจนถึงทุกวันนี้
ประวัติศาสตร์ > ทำเนียบผู้ว่าราชการ

รายนามผู้ว่าราชการเมืองนนทบุรีและผู้ว่าราชการจังหวัดนนทบุรี
| ลำดับ | ชื่อผู้ว่าราชการ | ระยะเวลาที่ดำรงตำแหน่ง | ลำดับ | ชื่อผู้ว่าราชการ | ระยะเวลาที่ดำรงตำแหน่ง |
| --- | --- | --- | --- | --- | --- |
| 1 | มหาอำมาตย์ตรี นายพันตรีพระยาไกรโกษา (ทัด สิงหเสนี) | ไม่ทราบข้อมูล | 2 | หม่อมเจ้าขจรศุภสวัสดิ์ นันทวัน | ไม่ทราบข้อมูล |
| 3 | พระยาอินทราธิบดีสีหราชรองเมือง (ทองย้อย เศวตศิลา) | พ.ศ. 2457–2465 | 4 | พระยานนทบุรีศรีเกษตราราม (เล็ก บูรณฤกษ์) | พ.ศ. 2465–2469 |
| 5 | พระยาศิริชัยบุรินทร์ (เปี่ยม หงสเดช) | พ.ศ. 2469–2476 | 6 | พระยาบริหารเทพธานี (เฉลิม กาญจนาคม) | พ.ศ. 2476–2478 |
| 7 | หลวงภูวนารถนราภิบาล (สนิท มหามุสิต) | พ.ศ. 2478–2480 | 8 | หลวงวิโรจน์รัฐกิจ (เปรื่อง โรจนกุล) | พ.ศ. 2480–2482 |
| 9 | หลวงอรรถเกษมภาษา (สวิง ถาวรพันธ์) | พ.ศ. 2482–2483 | 10 | หลวงโยธีพิทักษ์ (โปร่ง สาทิศกุล) | พ.ศ. 2483–2484 |
| 11 | นายสุทิน วิวัฒนะ | พ.ศ. 2484–2485 | 12 | หลวงนรกิจบริหาร (แดง กนิษฐสุต) | พ.ศ. 2485–2489 |
| 13 | นายลิขิต สัตยายุทธ์ | พ.ศ. 2489–2491 | 14 | ขุนบุรีภิรมย์กิจ (พริ้ม จารุมาศ) | พ.ศ. 2491–2499 |
| 15 | นายประกอบ ทรัพย์มณี | พ.ศ. 2499–2503 | 16 | นายสอาด ปายะนันทน์ | พ.ศ. 2503–2510 |
| 17 | นายแสวง ศรีมาเสริม | พ.ศ. 2510–2514 | 18 | นายวิจิตร แจ่มใส | พ.ศ. 2514–2519 |
| 19 | นายสุชาติ พัววิไล | พ.ศ. 2519–2521 | 20 | นายศรีพงศ์ สระวาลี | พ.ศ. 2521–2524 |
| 21 | นายฉลอง วงษา | พ.ศ. 2524–2526 | 22 | ดร.สุกิจ จุลละนันท์ | พ.ศ. 2526–2530 |
| 23 | นายปริญญา นาคฉัตรีย์ | พ.ศ. 2530–2534 | 24 | นายทวีป ทวีพาณิชย์ | พ.ศ. 2534–2536 |
| 25 | นายชัยจิตร รัฐขจร | พ.ศ. 2536–2537 | 26 | นายสุจริต ปัจฉิมนันท์ | พ.ศ. 2537–2539 |
| 27 | นายวีระชัย แนวบุญเนียร | พ.ศ. 2539–2542 | 28 | นายขวัญชัย วศวงศ์ | พ.ศ. 2542–2544 |
| 29 | นายสาโรช คัชมาตย์ | พ.ศ. 2544–2545 | 30 | นายชาญชัย สุนทรมัฎฐ์ | พ.ศ. 2545–2547 |
| 31 | นายพระนาย สุวรรณรัฐ | พ.ศ. 2547–2549 | 32 | นายเชิดวิทย์ ฤทธิประศาสน์ | พ.ศ. 2549–2552 |
| 33 | นายวิเชียร พุฒิวิญญู | พ.ศ. 2552–2556 | 34 | นายธนน เวชกรกานนท์ | พ.ศ. 2556–2557 |
| 35 | นายชนม์ชื่น บุญญานุสาสน์ | พ.ศ. 2557–2558 | 36 | นายนิสิต จันทร์สมวงศ์ | พ.ศ. 2558–2560 |
| 37 | นายภานุ แย้มศรี | พ.ศ. 2560–2562 | 38 | นายสุจินต์ ไชยชุมศักดิ์ | พ.ศ. 2562–2565 |
| 39 | นายสุธี ทองแย้ม | พ.ศ. 2565–2567 | 40 | นายเกียรติศักดิ์ ตรงศิริ | พ.ศ. 2567–ปัจจุบัน |
ภูมิศาสตร์ > ที่ตั้งและอาณาเขตติดต่อ

แผนที่
จังหวัดนนทบุรีตั้งอยู่ในเขตที่ราบลุ่มแม่น้ำเจ้าพระยาตอนล่าง ห่างจากกรุงเทพมหานครไปทางทิศตะวันตกเฉียงเหนือค่อนทางเหนือ 20 กิโลเมตร มีพื้นที่ปกครองทั้งหมด 622.303 ตารางกิโลเมตร หรือประมาณ 388,939.375 ไร่ โดยมีพิกัดภูมิศาสตร์อยู่ละติจูดที่ 13 องศา 47 ลิปดาเหนือ ถึงละติจูดที่ 14 องศา 04 ลิปดาเหนือ และลองจิจูดที่ 100 องศา 15 ลิปดาตะวันออก ถึงลองจิจูดที่ 100 องศา 34 ลิปดาตะวันออก และมีอาณาเขตจรดอำเภอและจังหวัดข้างเคียงเรียงตามเข็มนาฬิกา ดังนี้
ทิศเหนือ ติดต่อกับอำเภอลาดบัวหลวง จังหวัดพระนครศรีอยุธยา อำเภอลาดหลุมแก้ว และอำเภอเมืองปทุมธานี จังหวัดปทุมธานี
ทิศตะวันออก ติดต่อกับเขตดอนเมือง เขตหลักสี่ และเขตบางซื่อ กรุงเทพมหานคร (ฝั่งพระนคร)
ทิศใต้ ติดต่อกับเขตบางพลัด เขตตลิ่งชัน และเขตทวีวัฒนา กรุงเทพมหานคร (ฝั่งธนบุรี)
ทิศตะวันตก ติดต่อกับอำเภอพุทธมณฑลและอำเภอบางเลน จังหวัดนครปฐม
ภูมิศาสตร์ > ลักษณะภูมิประเทศ

จังหวัดนนทบุรีเป็นจังหวัดหนึ่งที่มีแม่น้ำไหลผ่าน จึงแบ่งออกเป็น 2 ฝั่ง คือ ฝั่งตะวันตก มีพื้นที่ 3 ใน 4 ของจังหวัด พื้นที่ส่วนใหญ่เป็นที่ราบลุ่มมีน้ำท่วมถึง มีคูคลองขนาดต่าง ๆ เชื่อมโยงกันหลายสายเหมือนใยแมงมุม มีการทำเรือกสวนไร่นา และฝั่งตะวันออกมีพื้นที่ 1 ใน 3 ของจังหวัด ได้แก่พื้นที่ในเขตเทศบาลนครนนทบุรีและเทศบาลนครปากเกร็ด เป็นเขตเมืองมีประชากรอยู่อย่างหนาแน่น อาจถือได้ว่าส่วนนี้เป็นส่วนหนึ่งของเมืองหลวง เพราะเขตแดนระหว่างนนทบุรีกับกรุงเทพมหานครนั้นแทบจะไม่เป็นที่รู้จัก
ภูมิศาสตร์ > ลักษณะภูมิอากาศ

สภาพภูมิอากาศของจังหวัดนนทบุรีเป็นแบบร้อนชื้นเช่นเดียวกับจังหวัดอื่น ๆ ในภาคกลางของประเทศ
สัญลักษณ์ประจำจังหวัด

ตัวอักษรย่อ จังหวัดนนทบุรีใช้อักษรย่อ "นบ"
คำขวัญประจำจังหวัด พระตำหนักสง่างาม ลือนามสวนสมเด็จ เกาะเกร็ดแหล่งดินเผา วัดเก่านามระบือ เลื่องลือทุเรียนนนท์ งามน่ายลศูนย์ราชการ
ตราประจำจังหวัด รูปหม้อน้ำลายวิจิตร หมายถึง ชาวจังหวัดนนทบุรีมีอาชีพทำเครื่องปั้นดินเผา ซึ่งยึดถือเป็นอาชีพและมีชื่อเสียงมาช้านาน
ต้นไม้ประจำจังหวัด ต้นนนทรี (Peltophorum pterocarpum)
ดอกไม้ประจำจังหวัด ดอกนนทรี
สัตว์น้ำประจำจังหวัด ปลาเทพา (Pangasius sanitwongsei)
ตราประจำจังหวัดนนทบุรี
ต้นนนทรี ต้นไม้ประจำจังหวัด
ดอกนนทรี ดอกไม้ประจำจังหวัด
ปลาเทพา สัตว์น้ำประจำจังหวัด
การแบ่งเขตการปกครอง > การปกครองส่วนภูมิภาค

จังหวัดนนทบุรีแบ่งเขตการปกครองส่วนภูมิภาค (ตามกฎหมายลักษณะปกครองท้องที่) ออกเป็น 6 อำเภอ 52 ตำบล 424 หมู่บ้าน แต่หากไม่นับรวมหน่วยการปกครองในเขตเทศบาลเมืองและเทศบาลนครซึ่งยุบเลิกตำแหน่งกำนันและผู้ใหญ่บ้านแล้ว จะมีทั้งหมด 34 ตำบล 328 หมู่บ้าน โดยอำเภอทั้ง 6 อำเภอของจังหวัดนนทบุรี มีรายชื่อและข้อมูลทั่วไปดังนี้
| ลำดับ  | ชื่ออำเภอ | ชั้น   | พื้นที่  (ตร> กม.) | ห่างจากศาลากลางจังหวัด  (ก> ม.) | ตั้งเมื่อ  (พ> ศ.) | ตำบล  | หมู่บ้าน  | ประชากร  (คน) | แผนที่ |
| --- | --- | --- | --- | --- | --- | --- | --- | --- | --- |
| 1 |   เมืองนนทบุรี | พิเศษ | 77.018  | – | ไม่ปรากฏข้อมูล | 10 | 26 |  358,612  |  |
| 2 |   บางกรวย | 2 | 57.408  | 16.86   | 2447  | 9 | 41 |  154,957  |  |
| 3 |   บางใหญ่ | 2 | 96.398  | 8.11   | 2464  | 6 | 69 |  173,161  |  |
| 4 |   บางบัวทอง | 1 | 116.439  | 15.96   | 2445  | 8 | 73 |  298,162  |  |
| 5 |   ไทรน้อย | 2 | 186.017  | 29.01   | 2499  | 7 | 68 |  77,935  |  |
| 6 |   ปากเกร็ด | 1 | 89.023  | 7.45   | 2427  | 12 | 51 |  255,092  |  |
↑  เรียงตามรหัสเขตการปกครองของกรมการปกครอง
↑  รวมตำบลในเขตเทศบาลเมืองและเทศบาลนครด้วย
↑  เฉพาะหมู่บ้านนอกเขตเทศบาลเมืองและเทศบาลนคร (ทั้งเต็มหมู่และบางส่วน) เท่านั้น สำหรับจำนวนหมู่บ้านทั้งหมด ให้ดูในบทความของแต่ละอำเภอ
การแบ่งเขตการปกครอง > การปกครองส่วนท้องถิ่น

องค์การบริหารส่วนจังหวัดนนทบุรี ทำหน้าที่บริหารราชการส่วนท้องถิ่นครอบคลุมพื้นที่ทั้งหมดของจังหวัดนนทบุรี มีนายกองค์การบริหารส่วนจังหวัดมาจากการเลือกตั้งโดยตรง และมีสภาองค์การบริหารส่วนจังหวัด ซึ่งประกอบด้วยสมาชิกทั้งหมด 36 คน
ภายในพื้นที่ของจังหวัดนนทบุรีแบ่งออกเป็นเขตองค์กรปกครองส่วนท้องถิ่นระดับล่างหรือระดับพื้นฐานจำนวนทั้งหมด 45 แห่ง ได้แก่ เทศบาลนคร 3 แห่ง, เทศบาลเมือง 14 แห่ง, เทศบาลตำบล 5 แห่ง และองค์การบริหารส่วนตำบล 23 แห่ง รายชื่อเทศบาลทั้งหมดในจังหวัดนนทบุรีมีดังนี้
| ลำดับ | ชื่อเทศบาล | พื้นที่  (ตร> กม.).พื้นที่  (ตร.กม.) | ตั้งเมื่อ  (พ> ศ.).ตั้งเมื่อ  (พ.ศ.) | อำเภอ | ครอบคลุมตำบล> ทั้งตำบล | ครอบคลุมตำบล> บางส่วน | ครอบคลุมตำบล> รวม | ประชากร  สิ้นปี 2567  (คน) |
| --- | --- | --- | --- | --- | --- | --- | --- | --- |

เทศบาลนคร
| 1 |   เทศบาลนครนนทบุรี | 38.90  | 2538  |   เมืองนนทบุรี | 5 | – | 5 | 241,183  |
| 2 |   เทศบาลนครปากเกร็ด | 36.04  | 2543  |   ปากเกร็ด | 5 | – | 5 | 188,863  |
| 3 |   เทศบาลนครบางบัวทอง | 13.50  | 2568  |   บางบัวทอง | 1 | 4 | 5 | 52,499  |
เทศบาลเมือง
| 1 |   เทศบาลเมืองบางกรวย | 8.40  | 2545  |   บางกรวย | 2 | – | 2 | 44,452  |
| 2 |   เทศบาลเมืองบางศรีเมือง | 6.36  | 2549  |   เมืองนนทบุรี | 1 | 1 | 2 | 33,161  |
| 3 |   เทศบาลเมืองพิมลราช | 15.08  | 2557  |   บางบัวทอง | – | 1 | 1 | 52,074  |
| 4 |   เทศบาลเมืองบางคูรัด | 19.70  | 2562  |   บางบัวทอง | 1 | – | 1 | 41,231  |
| 5 |   เทศบาลเมืองบางรักพัฒนา | 11.48  | 2562  |   บางบัวทอง | – | 1 | 1 | 47,044  |
| 6 |   เทศบาลเมืองบางแม่นาง | 14.40  | 2563  |   บางใหญ่ | – | 1 | 1 | 52,320  |
| 7 |   เทศบาลเมืองบางกร่าง | 6.55  | 2563  |   เมืองนนทบุรี | – | 1 | 1 | 25,177  |
| 8 |   เทศบาลเมืองไทรม้า | 8.14  | 2563  |   เมืองนนทบุรี | 1 | – | 1 | 24,634  |
| 9 |   เทศบาลเมืองใหม่บางบัวทอง | 29.70 | 2563  |   บางบัวทอง | – | 1 | 1 | 57,418  |
| 10 |   เทศบาลเมืองบางใหญ่ | 7.23  | 2568  |   บางใหญ่ | – | 3 | 3 | 13,997  |
| 11 |   เทศบาลเมืองเสาธงหิน | 10.50 | 2568  |   บางใหญ่ | – | 1 | 1 | 40,364  |
| 12 |   เทศบาลเมืองบางเลน | 7.60  | 2568  |   บางใหญ่ | – | 1 | 1 | 18,185  |
| 13 |   เทศบาลเมืองบางพลับ | 8.31  | 2568  |   ปากเกร็ด | 1 | – | 1 | 12,184  |
| 14 |   เทศบาลเมืองบ้านบางม่วง | 11.21  | 2568  |   บางใหญ่ | – | 1 | 1 | 18,552  |
| 15 |   เทศบาลเมืองศาลากลาง | 14.78  | 2568  |   บางกรวย | 1 | – | 1 | 24,929  |
เทศบาลตำบล
| 1 |   เทศบาลตำบลปลายบาง | 15.68  | 2542  |   บางกรวย | 2 | 1 | 3 | 48,508  |
| 2 |   เทศบาลตำบลบางม่วง | 1.67  | 2542  |   บางใหญ่ | – | 3 | 3 | 6,003  |
| 3 |   เทศบาลตำบลไทรน้อย | 2.30 | 2542  |   ไทรน้อย | – | 2 | 2 | 2,599  |
| 4 |   เทศบาลตำบลบางสีทอง | 5.80  | 2556  |   บางกรวย | 1 | – | 1 | 11,834  |
↑  หมายถึงปีที่ได้รับการยกฐานะเป็นเทศบาลในระดับปัจจุบัน
ประชากร

| ปี | ประชากร | ±% |
| --- | --- | --- |
|  2556  | 1,156,271 | —     |
|  2557  | 1,173,870 | +1.5% |
|  2558  | 1,193,711 | +1.7% |
|  2559  | 1,211,924 | +1.5% |
|  2560  | 1,229,735 | +1.5% |
|  2561  | 1,246,295 | +1.3% |
|  2562  | 1,265,387 | +1.5% |
|  2563  | 1,276,745 | +0.9% |
|  2564  | 1,288,637 | +0.9% |
|  2565  | 1,295,916 | +0.6% |
|  2566  | 1,308,092 | +0.9% |
อ้างอิง:กรมการปกครอง กระทรวงมหาดไทย[ต้องการอ้างอิง]
ตามข้อมูลจำนวนประชากรของสำนักทะเบียนกลาง กรมการปกครอง ณ วันที่ 31 ธันวาคม พ.ศ. 2564 จังหวัดนนทบุรีมีประชากร 1,288,637 คน คิดเป็นอันดับที่ 15 ของประเทศ โดยแบ่งเป็นประชากรเพศชาย 599,167 คน และประชากรเพศหญิง 689,470 คน[ต้องการอ้างอิง] นอกจากนี้ยังมีความหนาแน่นประชากรโดยเฉลี่ยถึง 2,070.76 คนต่อตารางกิโลเมตร ซึ่งมากเป็นอันดับที่ 2 ของประเทศรองจากกรุงเทพมหานคร
ประชากรในจังหวัดนนทบุรีประกอบด้วยหลายเชื้อชาติทั้งไทย (มีจำนวนมากที่สุด มีอยู่ทั่วไปในจังหวัด) จีน มอญ (อพยพมาในสมัยกรุงธนบุรีและสมัยรัชกาลที่ 2) และมลายู (อพยพมาจากเมืองปัตตานีและไทรบุรี) โดยส่วนใหญ่นับถือพระพุทธศาสนา รองลงไปเป็นศาสนาคริสต์ ศาสนาอิสลาม และศาสนาอื่น ๆ จากการจัดเก็บข้อมูลความจำเป็นพื้นฐาน พ.ศ. 2561 ด้านศาสนา พบว่าประชากรส่วนใหญ่นับถือศาสนาพุทธร้อยละ 93.64 รองลงมานับถือศาสนาอิสลามร้อยละ 6.02 ศาสนาคริสต์ร้อยละ 0.30 นอกนั้นนับถือศาสนาซิกข์ ฮินดู และอื่น ๆ รวมกันร้อยละ 0.04
| ศาสนา | 2543 | 2557 | 2559 | 2561 |
| --- | --- | --- | --- | --- |
| พุทธ | 89.75% | 94.5% | 94.61% | 93.64% |
| อิสลาม | 6.91% | 4% | 5.11% | 6.02% |
| คริสต์ | 1.19% | 1% | 0.25% | 0.30% |
| ซิกข์ | – | – | 0.01% | – |
| อื่น ๆ | 2.15% | 0.5% | 0.01% | 0.04% |
เนื่องจากในปัจจุบัน นนทบุรีเป็นจังหวัดหนึ่งที่มีทำเลที่ตั้งอยู่ในเขตปริมณฑลของเมืองหลวง มีอัตราการเจริญเติบโตทางเศรษฐกิจสูง และมีความพร้อมด้านระบบสาธารณูปโภคขั้นพื้นฐานและสิ่งอำนวยความสะดวกต่าง ๆ ส่งผลให้ชาวไทยจำนวนมากจากทุกภูมิภาคของประเทศพิจารณาย้ายถิ่นเข้ามาอาศัยอยู่ในพื้นที่เพื่อความสะดวกในการเดินทางเข้าไปทำงานหรือศึกษาในกรุงเทพมหานคร ดังนั้น ความพลุกพล่านและความหนาแน่นของประชากรในจังหวัดนนทบุรีจึงไม่แตกต่างกับกรุงเทพมหานครมากนัก โดยเฉพาะทางด้านตะวันออกของอำเภอบางกรวย อำเภอเมืองนนทบุรี และอำเภอปากเกร็ดซึ่งอยู่ติดกับเขตเมืองชั้นในและเขตเมืองชั้นกลางของกรุงเทพมหานคร
การขนส่ง

บทความหลัก: รายชื่อถนนในจังหวัดนนทบุรี
การขนส่ง > ระบบราง

รถไฟฟ้ามหานคร สายฉลองรัชธรรม
รถไฟฟ้ามหานคร สายสีชมพู
ทางรถไฟสายใต้ (สถานีบางบำหรุ)
รถไฟฟ้าชานเมือง สายสีแดงอ่อน (สถานีบางบำหรุ)
รถไฟฟ้ามหานคร สายสีน้ำตาล (โครงการ)
การขนส่ง > ท่าเรือ

| 0 | 1 | 2 | 3 |
| --- | --- | --- | --- |
|  ท่าปากเกร็ด  ท่าเกาะเกร็ด  ท่าวัดกลางเกร็ด  ท่ากระทรวงพาณิชย์ |  ท่าสะพานพระนั่งเกล้า  ท่าน้ำนนทบุรี  ท่าบางศรีเมือง  ท่าสะพานพระราม 5 |  ท่านครอินทร์  ท่าวัดเขียน  ท่าวัดตึก  ท่าวัดเขมาภิรตาราม |  ท่าวัดปากน้ำ  ท่าบางกรวย  ท่าสะพานพระราม 7 |
บุคคลที่มีชื่อเสียง

สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) – สมเด็จพระสังฆราชพระองค์ที่ 9 แห่งกรุงรัตนโกสินทร์ เสด็จสถิต ณ วัดราชประดิษฐสถิตมหาสีมารามราชวรวิหาร
พระราชธรรมนิเทศ (พยอม กลฺยาโณ) – เจ้าอาวาสวัดสวนแก้ว จังหวัดนนทบุรี
| --- | --- |
 ทัศนียา การสมนุช – นักแสดง  วรรณรท สนธิไชย – นักแสดง  มนชนก แสงฉายเพียงเพ็ญ – นักแสดง  สุคนธวา เกิดนิมิตร – นักแสดง นางแบบ  หนึ่งธิดา โสภณ – นักร้อง นักแสดง  ชินารดี อนุพงษ์ภิชาติ – นักร้อง นักแสดง  อานัส ฬาพานิช – นักแสดง  สุนทร สุจริตฉันท์ – นักแสดง ผู้ประกาศข่าว  อภิษฎา เครือคงคา – นักแสดง นักออกแบบเสื้อผ้า  อิศริยา สายสนั่น – นักแสดง พิธีกร ทนาย  อนุวัฒน์ นิวาตวงศ์ – นักแสดง  ศิริลักษณ์ ผ่องโชค – นักแสดง นักร้อง  ธนกฤต พานิชวิทย์ – นักแสดง นักร้อง  ขวัญฤดี กลมกล่อม – นักแสดง:  มนัส ปิติสานต์ – นักแสดงดนตรี นักเขียนเพลง  ประยูร ยมเยี่ยม – นักร้อง แม่เพลง ศิลปินแห่งชาติ  รัชย์ณมนทร์ รัชย์จิราธรรม – นักร้อง นักแสดง  วทัญญู จิตติเสถียรพร – นักร้อง  สาวิตรี สุทธิชานนท์ – นักร้อง  อนุวรรตน์ ทับวัง – นักร้อง  ชาญ บัวบังศร – ศิลปินแห่งชาติ  นนทรีย์ นิมิบุตร – ผู้กำกับละคร  ศรีอาภา เรือนนาค – นักพากย์การ์ตูน  ธัญญวีร์ ชุณหสวัสดิกุล – นักแสดง  ชรินพร เงินเจริญ - นักแสดง  ญาณิกา ทองประยูร - นักแสดง  กมนธิดา โรจน์ทวีนิธิ - นักร้อง
| --- | --- |
 ฉลอง เรี่ยวแรง – นักการเมือง  ชวลิต ยงใจยุทธ – อดีตนายกรัฐมนตรีคนที่ 22 อดีตผู้บัญชาการทหารบกและอดีตรักษาการผู้บัญชาการทหารสูงสุด  นิทัศน์ ศรีนนท์ – นักการเมือง  แปลก พิบูลสงคราม – อดีตนายกรัฐมนตรีคนที่ 3:  วิจิตร เกตุแก้ว – อดีตนายกสมาคมฟุตบอลแห่งประเทศไทย  อภิรักษ์ โกษะโยธิน – อดีตผู้ว่าราชการกรุงเทพมหานคร  อภิวันท์ วิริยะชัย – นักการเมือง  อุดมเดช รัตนเสถียร – อดีต สส. จังหวัดนนทบุรี
วาสนา นาน่วม – ผู้สื่อข่าวสายทหาร
| --- | --- |
 ธีราทร บุญมาทัน – นักฟุตบอลทีมชาติไทย   วิชาญน้อย พรทวี – นักมวย:  สุรชาติ พิสิฐวุฒินันท์ – นักมวย
ดูเพิ่ม

กรุงเทพมหานครและปริมณฑล
รายชื่อโรงเรียนในจังหวัดนนทบุรี
รายชื่อห้างสรรพสินค้าในจังหวัดนนทบุรี
บรรณานุกรม

คณะกรรมการฝ่ายประมวลเอกสารและจดหมายเหตุ ในคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัว. วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดนนทบุรี. กรุงเทพฯ : โรงพิมพ์คุรุสภา, 2543.
รัตนา ศิริพูล. นนทบุรี. กรุงเทพฯ : บริษัท ต้นอ้อ ๑๙๙๙ จำกัด, 2543.
ปางทรงพิจารณาชราธรรม

พระพุทธรูปปางทรงพิจารณาชราธรรม ณ วัดพระปฐมเจดีย์ราชวรมหาวิหาร
ปางทรงพิจารณาชราธรรม เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ทั้งสองวางคว่ำอยู่บนพระชานุ (เข่า) ทั้งสองข้าง